Ագոստինա Սեգատորին «Տամբուրին» սրճարանում (նկար)

«Ագոստինա Սեգատորին «Տամբուրին» սրճարանում» (հոլ.՝ In het café- Agostina Segatori in Le tambourin), հոլանդացի նկարիչ պոստիմպրեսիոնիզմի և Էքսպրեսիոնիզմի կարկառուն ներկայացուցիչ Վինսենթ վան Գոգի կտավներից։ Կտավը ստեղծվել է 1887 թվականին՝ Փարիզում։ Այսօր այս ստեղծագործությունը պահպանվում և ցուցադրվում է Ամստերդամի Վան Գոգի թանգարանում։


== Պատմություն ==
«Ագոստինա Սեգատորին «Տամբուրին» սրճարանում» կտավի մասին կարելի է եզրակացնել, որ արդեն հմուտ նկարիչ դարձած Վան Գոգի գունապնակը առավել պայծառ է դարձել ու հաջողություններ է արձանագրել։ Նկարը ստեղծվել է 1887 թվականին, երբ Վան Գոգը գտնվում էր Ֆրանսիայում։ «Տամբուրին» սրճարան Կլիշի բուլվարում էր գտնվում։ Եվ նկարին նայելով, դժվար չէր եզրակացնելը, որ հենց այդ սրճարանում է վրձնել կտավը։ Վինսենթ վան Գոգը հաճախակի էր այստեղ գալիս ռեալիստ նկարիչ Ֆեռնան Կորմոնի (1845-1924) հետ այս սրճարանը, որպեսզի գումար վաստակի նկարելով։


== Նկարագիր ==
«Ագոստինա Սեգատորին «Տամբուրին» սրճարանում» կտավում նկարիչը նկարել է «Տամբուրին» սրճարանի տիրուհուն՝ Ագոստինա Սեգատորին։ Դատելով կնոջ տարօրինակ գլխարկից, կարելի է եզրակացնել, որ Ագոստինան ծնունդով Նեապոլից է։ Վերջինս նկարչի հետ սիրային կապի մեջ էր գտնվում։ Նկարի կենտրոնում նստած է Ագոստինան՝ սրճարանի սեղանի դիմաց։ Նրա գլուխն ու հայացքը մի փոքր հակված են դեպի ձախ։ Սեղանին Վան Գոգը վրձնել է գարեջրի լցված բաժակ և մոխրաման։ Ագոստինան կտավում ծխում է. ծխախոտը բռնել է ձախ ձեռքով ու թախծում է։ Կողքին երկու աթոռներ կան՝ առանց թիկնակների, որոնք բնորոշ էին այդ ժամանակի սրճարաններին։ Աթոռներից մեկին դրված է փակ վիճակում գտնվող հովանոց։


== «Տամբուրին» սրճարան ==
Վան Գոգը շատ ու շատ հաճախ էր այցելում Ագոստինա Սեգատորի սրճարանը, որը գտնվում էր Փարիզում։ Միշտ նկարիչը որպես ուղեկից իր հետ տանում էր նաև Էդուարդ Մանեին, Ժան Բատիստ Կամիլ Կորոյին և այլ ընկերների։ Նեապոլիտանական ծագմամբ Ագոստինան վաստակում էր՝ աշխատելով որպես մոդել։ Գումար տնտեսելով վերջինս բաց արեց «Տամբուրին» սրճարանը, որն իր բնույթով իտալական թեմատիկայով էր կառուցված։ Այն բացվեց 1885 թվականին և միանգամից շատ նկարիչների սիրելի վայրը դարձավ։ Վան Գոգը սիրահարվեց Ագոստինային, որն իրենից մեծ էր 12 տարով։ Ի դեպ, հենց այս սրճարանում էլ Վան Գոգը ցուցադրեց իր ամենասիրելի ճապոնական գրաֆիկայի ստեղծագործությունները։


== Գրականություն ==
100 шедевров из коллекции Музея Ван Гога.
D. M. Field: Van Gogh. Chartwell Books, Inc., 2006. ISBN 0-7858-2011-6.
Derek Fell: Van Gogh’s Women. Vincent’s Love Affairs and Journey Into Madness. Wyd. I. New York: Carroll & Graf Publishers, 2004. ISBN 0-7867-1655-X.
Ingo F. Walther, Peter Glücksam (tłum.): Van Gogh Basic Art Album. Taschen Gmbh, 2001. ISBN 3-8228-1128-9.
Wallace, R (1969)։  Editors of Time-Life Books, ed.։ The World of Van Gogh (1853-1890)։ Alexandria, VA, USA: Time-Life Books։ էջ 40, 69, 70 
Maurer, N (1999) [1998]։ The pursuit of spiritual wisdom: the thought and art of Vincent van Gogh and Paul Gauguin։ Cranbury: Associated University Presses։ էջ 55։ ISBN 0-8386-3749-3 
Crispino, E (2008) [1996]։ Van Gogh։ Minneapolis, MN: Oliver Press, Inc.։ էջ 32 
Galbally, A (2008)։ A remarkable friendship: Vincent van Gogh and John Peter Russell։ Australia: Melbourne University Publishing։ էջ 153 
Leaf, Lebain F (2001)։ Van Gogh's Table: At the Auberge Ravoux։ New York: Artisan։ էջեր 40, 44։ ISBN 1-57965-182-8  
Fell, D (2004)։ Van Gogh's Women: Vincent's Love Affairs and Journey Into Madness։ New York: Carroll & Graf Publishers։ էջ 80 (չաշխատող հղում)
Meier-Graefe, J (1987)։ Vincent van Gogh: A Biography։ Mineola, New York: Dover Publications։ էջ 60 
«In the café: Agostina Segatori in Le tambourin, 1887»։ Permanent Collection։ Van Gogh Museum, Amsterdam։ 2005-2011։ Արխիվացված օրիգինալից 2012-05-14-ին։ Վերցված է March 18, 2011See the video on the page for more information about the painting. 


== Ծանոթագրություններ ==


== Արտաքին հղումներ ==
Obraz na stronie Muzeum Vincenta van Gogha Archived 2013-06-03 at the Wayback Machine.